EUROOPA PARLAMENDI RESOLUTSIOON,  
10. mai 2011,  
tähelepanekutega, mis on Euroopa Tööohutuse ja Töötervishoiu Agentuuri 2009. aasta eelarve 
täitmisele heakskiidu andmist käsitleva otsuse lahutamatu osa  
EUROOPA PARLAMENT,  
— võttes arvesse Euroopa Tööohutuse ja Töötervishoiu Agentuuri 2009. aasta lõplikku raamatupidamise 
aastaaruannet;  
— võttes arvesse kontrollikoja aruannet Euroopa Tööohutuse ja Töötervishoiu Agentuuri eelarveaasta 2009 
raamatupidamise aastaaruande kohta koos agentuuri vastustega (  1 ); 
— võttes arvesse nõukogu 15. veebruari 2011. aasta soovitust (05892/2011 – C7-0052/2011);  
— võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319;  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust, (  2 ) eriti selle artiklit 185;  
— võttes arvesse nõukogu 18. juuli 1994. aasta määrust (EÜ) nr 2062/94 Euroopa tööohutuse ja tööter ­
vishoiu agentuuri loomise kohta, (  3 ) eriti selle artiklit 14;  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185, (  4 ) eriti selle artiklit 94;  
— võttes arvesse kodukorra artiklit 77 ja VI lisa;  
— võttes arvesse eelarvekontrollikomisjoni raportit ning tööhõive- ja sotsiaalkomisjoni arvamust (A7- 
0104/2011),  
A. arvestades, et kontrollikoda märkis, et ta sai piisava kindluse 2009. aasta raamatupidamise aastaaruande 
usaldusväärsuse ja selle aluseks olevate tehingute seaduslikkuse ja korrektsuse kohta;  
B. arvestades, et Euroopa Parlament andis 5. mail 2010. aastal heakskiidu Euroopa Tööohutuse ja Tööter ­
vishoiu Agentuuri direktori tegevusele agentuuri 2008. aasta eelarve täitmisel (  5 ) ning juhtis eelarve 
täitmisele heakskiidu andmise otsusele lisatud resolutsioonis muu hulgas tähelepanu järgmistele asja ­
oludele:  
— agentuur kandis järgmisesse aastasse üle 3 400 000 euro (44 % tegevuskulude assigneeringutest) 
ulatuses kulukohustusi, millest ligikaudu 1 000 000 eurot oli täielikult seotud 2009. aastaga,  
— kontrollikoda täheldas eeskirjade eiramist ühe hankemenetluse puhul (raamlepingu maksimaalse 
väärtuse ületamine);ET L 250/202 Euroopa Liidu Teataja 27.9.2011  
( 1 ) ELT C 338, 14.12.2010, lk 46.  
( 2 ) EÜT L 248, 16.9.2002, lk 1.  
( 3 ) EÜT L 216, 20.8.1994, lk 1.  
( 4 ) EÜT L 357, 31.12.2002, lk 72.  
( 5 ) ELT L 252, 25.9.2010, lk 187.
C. arvestades, et agentuuri 2009. aasta eelarve oli 15 100 000 eurot, mis oli võrreldes 2008. aasta eelarvega 
0,6 % suurem,  
Tulemused  
1. palub veel kord, et agentuur võrdleks kontrollikoja järgmisele aruandele lisatavas tabelis eelarve täitmi ­
sele heakskiidu andmist puudutaval aastal lõpetatud tegevusi eelnenud aastal lõpetatud tegevustega, sest 
see võimaldaks eelarve täitmisele heakskiidu andmise eest vastutaval institutsioonil agentuuri eri aastate 
tulemusi paremini hinnata;  
2. tunneb heameelt agentuuri algatuse kohta käivitada prognoosiv uuring keskkonnasõbralike töökohta ­
dega seonduvate tehnoloogiliste uuenduste mõju kohta tööohutusele ja töötervishoiule (tähtaeg 2020); 
märgib ka, et agentuur kogus andmeid naiste tööohutuse ja töötervishoiu kohta;  
Agentuuri juhtimine  
3. märgib, et agentuuri juhtimiskulud moodustavad eelarvest 1,35 % ning et agentuuril on 84-liikmeline 
juhatus ja 64 töötajat (2008. aasta andmed); tuletab meelde, et see vastab agentuuri asutamismäärusele 
(EÜ) nr 2062/94, millega nähakse ette, et juhatuses peab olema kolm osapoolt, sh sotsiaalpartnerid; 
märgib, et agentuuri igapäevast praktilist tööd korraldab juhatuse nimetatud 11-liikmeline büroo;  
Assigneeringute ülekandmine  
4. on mures, et kontrollikoja andmeil kanti ka 2009. aastal tegevuskuludest (III jaotis) 3 500 000 eurot 
(47 % kulukohustustest) 2010. aastasse üle; rõhutab, et selline olukord näitab, et agentuuri meetmete 
rakendamine on viibinud, ja see on vastuolus eelarve aastasuse põhimõttega; mõistab, et osaliselt on 
selle põhjustanud suurprojektide mitmeaastane kestus; avaldab agentuurile tunnustust selle eest, et see 
võttis 2010. aasta alguses kasutusele igakuise aruandlusmehhanismi, mille abil jälgida iga-aastases 
tööprogrammis kavandatud tegevuste ning vastava eelarve täitmist;  
5. kutsub agentuuri üles vähendama suurenenud tühistamismäära ja teavitama eelarve täitmisele heakskiidu 
andmise eest vastutavat institutsiooni võetud meetmetest; tunneb heameelt selle üle, et agentuur on 
lubanud pöörata erilist tähelepanu aasta lõpuks täitmata jäänud kulukohustustele, et vabastada kasuta ­
mata summad järgmiste rahaliste ja õiguslike kohustuste tarbeks;  
Siseaudit  
6. väljendab heameelt agentuuri algatuse üle esitada eelarve täitmisele heakskiidu andmise eest vastutavale 
institutsioonile agentuuri siseauditi aastaaruanne, mille on koostanud siseauditi talitus; peab seda läbi ­
paistvuse märgiks ja näiteks parima tava kohta, mida peaksid järgima ka kõik teised ametid;  
7. tunnustab agentuuri selles osas toimunud märkimisväärse edasimineku eest; avaldab tunnustust selles 
eest, et kõik siseauditi talituse poolt agentuurile antud „väga tähtsad” soovitused olid nõuetekohaselt 
täidetud ning lõpule viidud, v.a soovitus, mis puudutas raamatupidamissüsteemide heakskiitmist ning 
mis hinnati osalise täitmise tõttu ümber „tähtsaks”; kutsub sellega seoses agentuuri pearaamatupidajat 
üles kirjeldama raamatupidamissüsteemide heakskiitmisel kasutatavat metoodikat; toetab ideed teha 
koostööd ametitevahelise peaarvepidajate võrgustikuga, et töötada välja ühtsed nõuded ja ühtne metoo ­
dika ametite raamatupidamissüsteemide heakskiitmiseks;  
8. innustab agentuuri kontrollnimekirju läbi vaatama, et arvestada eri finantstehingute eripära, ning tegema 
kontrollnimekirjad kõigile töötajatele kättesaadavaks;  
9. kutsub agentuuri ühtlasi üles oma dokumenteerimismenetlusi lõplikult välja kujundama ja ajakohas ­
tama; eelkõige kutsub agentuuri üles koostama ammendavat loetelu peamistest protsessidest, mille 
puhul tuleb järgida nõutavaid menetlusi, ning seda loetelu korrapäraselt ajakohastama;ET 27.9.2011 Euroopa Liidu Teataja L 250/203
Ametite võrgustiku koordinaatori ülesanne  
10. avaldab agentuurile tunnustust tulemusliku töö eest, mida ta on ametite võrgustiku koordinaatorina 
2009. aasta eelarve täitmisele heakskiidu andmise menetluse käigus teinud;  
11. viitab eelarve täitmisele heakskiidu andmise otsusele lisatud muude horisontaalsete tähelepanekute osas 
oma 10. mai 2011. aasta resolutsioonile (  1 ) ametite tulemuste, finantsjuhtimise ja kontrolli kohta.ET L 250/204 Euroopa Liidu Teataja 27.9.2011  
( 1 ) Vastuvõetud tekstid, P7_TA(2011)0163 (vt käesoleva  Euroopa Liidu Teataja  lk 269).